**TÉLTEMETŐ VIRÁG**

Magyarországon az egyik legkorábban nyíló dísznövényként is ültetett vadvirág a *téltemető.*

A boglárkafélék családjának legkorábban virágzó tagja, mediterrán eredetű növényke. Eredeti élőhelyén magassága alig haladja meg az 5-10 centimétert, hazánkban a jóval kedvezőbb termőhelyi viszonyok miatt akár 20 centiméteresre is megnőhet. Levelei gallérszerűen ölelik körbe a 2-3 centiméter nagyságú sárga színű virágot.

Február-márciusban virágzik. Sokan úgy tartják, hogy ha kinyílik a téltemető, megérkezett a tavasz.

A természetben megtalálható állományai mind védettek, természetvédelmi értéke 5000 Ft.

Magyarországon elsősorban a Dunántúlon virágzó növény.

Komáromban tömegesen a Solymosy-Gyürky-kastély (ma kórház) parkjában és a koppánmonostori városrészben található.

***A* TÉLTEMETŐ VIRÁGOT a  *Komáromi Értéktárba a Komáromi Értéktár Bizottság 7/2014. (IX.09.) számú határozatával vette fel.***